Daarom roep Hy ons almal van tyd tot tyd om aan sy Nagmaaltafel te kom aansit, of om ’n kind te doop.
Hierdie nuwe verbond waarin ons ingesluit is deur die Here Jesus Christus is nie net ’n liggaamlike saak nie, dit is ook ’n geestelike saak.
Om dit te kan doen, moet ons enersyds met ’n baie diep skuldbelydenis van ons sondes voor die Here aan sy tafel verskyn. Ons moet altyd onthou hoeveel onregmatigheid in ons lewe is.
Maar, die Nagmaal is juis ’n genade-ete, en daarom moet ons die ander kant van die saak ook onthou: Ons moet onthou dat ons ’n baie besondere groep mense is, want ons is van die begin af deur God uitgekies as sy volk.